**Zâmbetul lui Pessoa**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spiritul lui Pessoa

Priveşte grav asupra omenirii

-Aceeaşi metafizică

De neînţeles,

Acelaşi absurd în care

Plonjăm

Nepăsători şi meschini,

Aceeaşi magie a naturii

Pe care refuzăm

Să o primim

În sufletele noastre,

Aceleaşi bănci de piatră

Pe care se vor aşeza urmaşii noştri

Atunci când deasupra noastră

Nu se va mai afla decât

O lespede de mormânt...

Aceeaşi dorită puritate.

Acelaşi fatidic întuneric.

O viaţă aflată sub semnul contradicţiei

Perpetue...

Pessoa, aflat acolo,

Sus,

Printre stele,

Zâmbeşte.

Pentru prima oară.